23 ta' Ġunju, 1565 Minn ġo tinda mwarrba Dirgħut, midrub, jisma' l-aħbar sabiħa, U qabel tnin tminn sidru l-aħħar karba Tidher tbissima fuq xuftejh ferrieħa. 'Ja Sidi nizżikħajr għal mitt elf darba,' Jitlob Dirgħut— għalkemm xortija xħiħa, Jien rajt qabel ma mitt lil Malta mħarrba; Minn ġo fortizza tagħha tassew sħiħa. Imbagħ'd xħin sħabu. mitlufin bħall-bhejjem, Bil-mewt jitħallsu kienu mill-mirbuħa, Huwa għalaq għajnejh fin-ngħas ta' dejjem. U s-swar ta' Malta bil-Maltin imdewda Raw fuq Sant Jiermu lwien it-Tork miftuħa : 'Ma fuqhom kienet tibki faxxa sewda, Għawdex. ĠORĠ PISANI It-23 ta' Ġunju 1565 huwa aktarx il-jum l-aktar sensazjonali fil-ġrajja ta' l-Assedju l-Kbir. Fih iż-żewġ naħiet kellhom rebħa u telfa li ssarraf ħafna. Il-Maltin tilfu 'l- Sant Jiermu u t-Torok lil ġeneral Dragutt, wieħed mill-mexxejja ta' l-Assedju. Il-ferħ tal-Musulmani dak in-nhar li rebħu Sant Jiermu ma setax ikun sħiħ imħabba l-mewt tal-ġeneral tagħhom.